

**CRNA GORA**

**MINISTARSTVO PRAVDE**

**I Z V J E Š T A J**

**O PRIMJENI ZAKONA O MEĐUNARODNOM PRIVATNOM PRAVU**

**(jul 2021 – jul 2022. godine)**

**Podgorica, septembar 2022. godine**

**I Uvod**

Crna Gora je 2013. godine kodifikovala svoje međunarodno privatno pravo donošenjem Zakona o međunarodnom privatnom pravu, koji je u primjeni od 2014. godine. Ovaj zakon propisuje pravila o određivanju mjerodavnog prava u privatnopravnim odnosima sa međunarodnim elementom (kolizione norme), pravila o nadležnosti sudova i drugih organa za raspravljanje tih odnosa i pravila postupka, kao i pravila za priznavanje i izvršenje stranih sudskih i arbitražnih odluka i odluka drugih organa.

Zbog značaja ovog zakona, koji uređuje vrlo kompleksnu oblast, a čije su odredbe u cjelosti ili u pretežnom dijelu usklađene sa pravilima međunarodnog prava koje nastaje u Evropskoj uniji, Ministarstvo pravde, u skladu sa Akcionim planom za pregovaračko poglavlje 24 – pravda, sloboda i bezbjednost – mjera 5.1.7., kontinuirano prati njegovu primjenu kroz sačinjavanje godišnjih izvještaja. U vezi sa tim, Programom rada Ministarstva pravde za III kvartal 2022. godine predviđena je izrada Izvještaja o primjeni Zakona o međunarodnom privatnom pravu za period jul 2021 – jul 2022. godine.

Izvještaj sadrži podatke o broju i vrsti predmeta u kojima su u izvještajnom periodu primijenjene odredbe Zakona o međunarodnom privatnom pravu u osnovnim sudovima i Privrednom sudu Crne Gore (u daljem tekstu: Privredni sud), kao i podatke o sudskoj praksi i načelnim pravnim stavovima Vrhovnog suda Crne Gore (u daljem tekstu: Vrhovni sud) koji su zauzeti povodom primjene odredaba ovog zakona. Izvještaj, pored navedenih, sadrži podatke o broju ostavinskih predmeta u kojima su notari, kao povjerenici suda za sprovođenje ostavinskog postupka, u izvještajnom periodu primijenili odredbe navedenog zakona, kao i podatke o održanim seminarima i obukama iz oblasti međunarodnog privatnog prava i međunarodne pravosudne saradnje u građanskim stvarima, koje je u izvještajnom periodu organizovao Centar za obuku u sudstvu i državnom tužilaštvu (u daljem tekstu: Centar za obuku).

Za potrebe izrade ovog Izvještaja pribavljeni su podaci od Vrhovnog suda, Centra za obuku i Notarske komore Crne Gore (u daljem tekstu: Notarska komora).

**II Primjena Zakona o međunarodnom privatnom pravu u osnovnim sudovima i Privrednom sudu, po određenim oblastima prava**

1. **Primjena Zakona o međunarodnom privatnom pravu u osnovnim sudovima**

Osnovni sudovi su u izvještajnom periodu primijenili odredbe Zakona o međunarodnom privatnom pravu u 404 predmeta. Posmatrano po određenim oblastima prava, 99 predmeta odnosi se na oblast porodičnog prava, 70 predmeta na oblast obligacionog prava, 96 predmeta na oblast stvarnog prava i 139 predmeta na oblast nasljednog prava.

Osnovni sud u Žabljaku imao je najveći broj predmeta sa međunarodnim elementom u kojima su u izvještajnom periodu primijenjene odredbe Zakona o međunarodnom privatnom pravu – 138 predmeta, a nakon njega Osnovni sud u Bijelom Polju sa 63 predmeta, Osnovni sud u Rožajama sa 46 predmeta i Osnovni sud u Podgorici sa 43 predmeta. Sa druge strane, pojedini osnovni sudovi su u veoma malom broju predmeta primijenili odredbe navedenog zakona – Osnovni sud u Herceg Novom u 3 predmeta i Osnovni sud u Beranama u 2 predmeta.

Posmatrano po oblastima prava, najveći broj predmeta sa međunarodnim elementom u izvještajnom periodu imali su: Osnovni sud u Rožajama 45 predmeta i Osnovni sud u Bijelom Polju 17 predmeta iz oblasti porodičnog prava; Osnovni sud u Podgorici 28 predmeta i Osnovni sud u Baru 7 predmeta iz oblasti obligacionog prava; Osnovni sud u Bijelom Polju 29 predmeta i Osnovni sud u Žabljaku 28 predmeta iz oblasti stvarnog prava; te Osnovni sud u Žabljaku 102 predmeta i Osnovni sudovi u Ulcinju i Bijelom Polju po 14 predmeta iz oblasti nasljednog prava.

Broj predmeta u kojima su u izvještajnom periodu u osnovnim sudovima primijenjene odredbe Zakona o međunarodnom privatnom pravu – 404 manji je za 48 predmeta ili 11,9% u odnosu na prethodni izvještajni period (jul 2021 – jul 2022.godine), u kojem je navedeni broj iznosio 356 predmeta.

Ako izvršimo upoređivanje broja predmeta u kojima su primijenjene odredbe predmetnog zakona u izvještajnom i prethodnom periodu, po oblastima prava, dolazimo do zaključka da je ukupan broj predmeta iz oblasti porodičnog prava bio veći za 14 predmeta ili 12,4% u odnosu na prethodni period u kojem je ovaj broj iznosio 113 predmeta. Kada je u pitanju oblast obligacionog prava, ukupan broj predmeta u kojima su primijenjene odredbe predmetnog zakona u izvještajnom periodu manji je za 19 predmeta ili ­­­21,34% u odnosu na prethodni period u kojem je ovaj broj iznosio 89 predmeta. Što se tiče oblasti stvarnog prava, ukupan broj predmeta u kojima su primijenjene odredbe predmetnog zakona u izvještajnom periodu manji je za 6 predmeta ili 5,89% u odnosu na prethodni period u kojem je ovaj broj iznosio 102 predmeta. U konačnom, kada je u pitanju oblast nasljednog prava, broj predmeta u kojima su osnovni sudovi u izvještajnom periodu primijenili odredbe predmetnog zakona veći je u izvještajnom periodu za 87 predmeta ili 62,59% u odnosu na prethodni period u kojem je ovaj broj iznosio 52 predmeta.

Kada se uporede podaci o primjeni Zakona o međunarodnom privatnom pravu u izvještajnom periodu sa podacima iz prethodnog perioda pojedinačno po sudovima, zapaža se da je Osnovni sud u Rožajama u izvještajnom periodu primijenio odredbe ovog zakona u 46 predmeta, za razliku od prethodnog perioda kada je taj broj bio 22 predmeta; Osnovni sud u Žabljaku je u izvještajnom periodu primijenio odredbe ovog zakona u 138 predmeta, za razliku od prethodnog perioda kada je taj broj bio 55 predmeta; Osnovni sud u Baru je u izvještajnom periodu primijenio odredbe ovog zakona u 8 predmeta za razliku od prethodnog perioda kada je taj broj bio 34; Osnovni sud u Beranama je u izvještajnom periodu primijenio odredbe ovog zakona u 2 predmeta, za razliku od prethodnog perioda kada je taj broj bio 20 predmeta; te Osnovni sud u Danilovgradu je u izvještajnom periodu primijenio odredbe ovog zakona u 8 predmeta, za razliku od prethodnog perioda kada je ovaj broj bio 11 predmeta. Takođe, treba napomenuti da je Osnovni sud u Podgorici u izvještajnom periodu primijenio odredbe ovog zakona u 43 predmeta, za razliku od prethodnog perioda kada je taj broj bio 58 predmeta; Osnovni sud u Ulcinju je u izvještajnom periodu primijenio odredbe ovog zakona u 24 predmeta, za razliku od prethodnog perioda kada je taj broj bio 16 predmeta; Osnovni sud u Pljevljima je u izvještajnom periodu primijenio odredbe ovog zakona u 21 predmeta, za razliku od prethodnog perioda kada je taj broj bio 33 predmeta; Osnovni sud u Plavu je u izvještajnom periodu primijenio odredbe ovog zakona u 16 predmeta za razliku od prethodnog perioda u kada je taj broj bio 13 predmeta; te Osnovni sud u Cetinju koji je u izvještajnom periodu primijenio odredbe ovog zakona u 8 predmeta za razliku od prethodnog perioda, kada je taj broj bio 11 predmeta.

U tabeli koja slijedi prikazan je broj predmeta u kojima su primijenjene odredbe Zakona o međunarodnom privatnom pravu u osnovnim sudovima u periodu jul 2021 – jul 2022. godine, pojedinačno po sudovima i određenim oblastima prava, kao i zbirni podaci.

**Tabela 1**

|  |  |  |  |  |  |
| --- | --- | --- | --- | --- | --- |
| **NAZIV SUDA** | **Porodično pravo** (broj predmeta) | **Obligaciono pravo** (broj predmeta) | **Stvarno pravo** (broj predmeta) | **Nasljedno pravo** (broj predmeta) | **UKUPNO** |
| Osnovni sud u Baru | 0 | 7 | 0 | 1 | 8 |
| Osnovni sud u Beranama | 0 | 0 | 1 | 1 | 2 |
| Osnovni sud u Bijelom Polju | 17 | 3 | 29 | 14 | 63 |
| Osnovni sud u Danilovgradu | 4 | 2 | 2 | 0 | 8 |
| Osnovni sud u Žabljaku | 2 | 6 | 28 | 102 | 138 |
| Osnovni sud u Kolašinu | 0 | 4 | 3 | 0 | 7 |
| Osnovni sud u Kotoru | 1 | 1 | 4 | 0 | 6 |
| Osnovni sud u Nikšiću | 4 | 6 | 1 | 0 | 11 |
| Osnovni sud u Plavu | 4 | 0 | 8 | 4 | 16 |
| Osnovni sud u Pljevljima | 2 | 6 | 13 | 0 | 21 |
| Osnovni sud u Podgorici | 12 | 28 | 3 | 0 | 43 |
| Osnovni sud u Rožajama | 45 | 0 | 1 | 0 | 46 |
| Osnovni sud u Ulcinju | 7 | 2 | 1 | 14 | 24 |
| Osnovni sud u Herceg Novom | 0 | 2 | 0 | 1 | 3 |
| Osnovni sud u Cetinju | 1 | 3 | 2 | 2 | 8 |
| **UKUPNO** | **99** | **70** | **96** | **139** | **404** |

1. **Primjena Zakona o međunarodnom privatnom pravu u Privrednom sudu**

Privredni sud je u izvještajnom periodu u 262 predmeta primijenio odredbe Zakona o međunarodnom privatnom pravu. Dakle radi se o 235 predmeta više nego u prethodnom izvještajnom periodu, kada je taj broj iznosio 27 predmeta.

**III Primjena Zakona o međunarodnom privatnom pravu u ostavinskim postupcima koje sprovode notari kao povjerenici suda**

Notari su u izvještajnom periodu u 118 predmeta primijenili odredbe Zakona o međunarodnom privatnom pravu. U najvećem broju ostavinskih predmeta odredbe navedenog zakona primijenili su: Milošević Marina, notarka iz Bara – u 31 predmetu, Ismailaga Ilirijana, notarka iz Ulcinja – u 11 predmeta i Janjušević Nataša, notarka iz Nikšića – u 10 predmeta. Od ukupno 57 notara koji su obavljali notarsku djelatnost u izvještajnom periodu, 36 notara nije primjenjivalo odredbe navedenog zakona ni u jednom ostavinskom predmetu.

Upoređujući navedene podatke sa podacima iz prethodnog izvještajnog perioda u kojem su notari primijenili odredbe predmetnog zakona u 127 predmeta, može se konstatovati da je u izvještajnom periodu došlo do smanjenja broja ove vrste predmeta za 9 predmeta ili 7,08%.

U tabeli koja slijedi prikazan je broj ostavinskih predmeta u kojima su notari, kao povjerenici suda za sprovođenje ostavinskog postupka, primijenili odredbe Zakona o međunarodnom privatnom pravu, u periodu jul 2021 – jul 2022. godine, pojedinačno za svakog notara, kao i zbirni podaci.

**Tabela 2**

|  |  |
| --- | --- |
| **NOTAR** | **Broj ostavinskih predmeta u kojima su primijenjene odredbe Zakona o međunarodnom privatnom pravu** |
| Adrović Harun, Berane | 0 |
| Adžić Jadranka, Podgorica | 2 |
| Antunović Ljubica, Herceg Novi | 1 |
| Bekan Vladan, Podgorica | 3 |
| Bjeković Danko, Pljevlja | 0 |
| Bogavac Svetozar, Bijelo Polje | 0 |
| Bogić Mira, Podgorica | 0 |
| Bošnjak Slavica, Podgorica | 0 |
| Božović Senja, Cetinje | 6 |
| Čepić Tanja, Podgorica | 3 |
| Čović Biljana. Bijelo Polje | 0 |
| Ćurić Darko, Podgorica | 7 |
| Đurasović Maja, Podgorica | 4 |
| Ilić Ivana, Danilovgrad | 0 |
| Ismailaga Ilirijana, Ulcinj | 11 |
| Ivanović Đorđe, Tivat | 0 |
| Janjušević Nataša, Nikšić | 10 |
| Jovanović Danilo, Tivat | 0 |
| Jovanović Rade, Budva | 0 |
| Kalabrezi Gzim, Ulcinj | 0 |
| Kardović Musić Majda, Rožaje | 0 |
| Kašćelan Branka, Kotor | 8 |
| Klikovac Lidija, Podgorica | 4 |
| Klikovac Radmila, Podgorica | 0 |
| Knežević Dalibor, Budva | 0 |
| Knežević Irena, Cetinje | 0 |
| Knežević Verica, Kotor | 3 |
| Konatar Biljana, Bijelo Polje | 0 |
| Kostić Lela, Nikšić | 0 |
| Kovačević Irena, Kotor | 0 |
| Kožar Feho, Rožaje | 0 |
| Krivokapić Kuhar Aleksandra, Herceg Novi | 1 |
| Lekić Pake, Bar | 0 |
| Lekić Šućo, Podgorica | 0 |
| Magdelinić Miladin, Berane | 0 |
| Marić Tamara, Herceg Novi | 0 |
| Marković Ljubiša, Nikšić | 0 |
| Marković Veselinka, Kolašin | 0 |
| Milošević Marina, Bar | 31 |
| Mitrović Milena, Budva | 0 |
| Moštrokol Milica, Kotor | 2 |
| Pantović Lidija, Tuzi | 9 |
| Pavlović Svetlana, Bar | 0 |
| Perišić Marija, Nikšić | 0 |
| Perović Marinko, Nikšić | 0 |
| Radović Sonja, Podgorica | 0 |
| Rakočević Nela, Tivat | 1 |
| Redžepagić Senad, Bar | 0 |
| Sekulić Vuksan, Bijelo Polje | 0 |
| Stijović Igor, Podgorica | 0 |
| Stojković Anka, Podgorica | 2 |
| Strugar Dragoljub, Podgorica | 3 |
| Škopelja Zoran, Bar | 0 |
| Tomanović Nikola, Budva | 2 |
| Veljić Milonja, Berane | 0 |
| Vukčević Andrijana, Podgorica | 0 |
| Vukčević Slavka, Budva | 0 |
| Živaljević Milena, Danilovgrad | 5 |
| **UKUPNO** | **118** |

**IV Načelni pravni stavovi Vrhovnog suda**

Vrhovni sud u izvještajnom periodu nije zauzimao načelne pravne stavove povodom primjene Zakona o međunarodnom privatnom pravu, već je stavove u vezi sa ovim zakonom izražavao kroz svoje odluke.

**V Obuke i seminari koje je organizovao Centar za obuku u periodu jul 2021 – jul 2022. godine iz oblasti međunaronog privatnog prava**

Centar za obuku je u izvještajnom periodu organizovao kontinuirane obuke iz oblasti međunarodnog privatnog prava u građanskim i privrednim stvarima, i to:

* **16. i 17. septembra 2021. godine** – u saradnji sa Institutom EIPA iz Luksemburga i uz podršku Ministarstva inostranih poslova Luksemburga, kroz Program tehničke podrške jačanju kapaciteta pravosudnih organa i kvaliteta pravosuđa u Crnoj Gori, održan je seminar u online formatu na temu: „Uzajamno priznavanje, priznanje i izvršenje instrumenata i evropskih postupaka u okviru pravosudne saradnje EU u građanskim i privrednim stvarima“ (Modul V). Ovaj modul imao je za cilj da učesnicima, tj.sudijama i državnim tužiocima pruži temeljno razumijevanje pravnih posljedica prekograničnih građanskih i privrednih stvari u okviru Evropske unije, dajući detaljan prikaz Regulative EU br.1215/2012 Evropskog parlamenta i Savjeta od 12.decembra 2012. godine o nadležnosti i priznavanju i izvršenju sudskih odluka u građanskim i privrednim stvarima. Seminar je obuhvatio i pitanja koja se tiču roditeljske odgovornosti, pružio forum za diskusiju o praktičnim pitanjima koja se odnose na pravosudnu saradnju, tj.izvođenje dokaza i dostavljanje pismena, te pružio osvrt na pitanje vansudskog rješavanja sporova vezanih za potrošače. Seminar su pohađala 22 učesnika (15 sudija i 7 državnih tužilaca).

**VI Ocjena stanja**

Na osnovu analize pribavljenih podataka može se konstatovati da je Zakon o međunarodnom privatnom pravu u izvještajnom periodu primjenjivan u nešto većem broju predmeta u odnosu na prethodni izvještajni period i da nije bilo problema u njegovoj primjeni.

Naime, osnovni sudovi su u izvještajnom periodu primijenili odredbe navedenog zakona u 404 predmeta, što zajedno sa brojem predmeta u kojima je Privredni sud primijenio odredbe istog zakona – 262, iznosi 666 predmeta. Posmatrano po određenim oblastima prava, 99 predmeta odnosni se na oblast porodičnog prava, 70 predmeta na oblast obligacionog prava, 96 predmeta na oblast stvarnog prava i 139 predmeta na oblast nasljednog prava iz nadležnosti osnovnih sudova.

Osnovni sud u Žabljaku imao je najveći broj predmeta sa međunarodnim elementom u kojima su u izvještajnom periodu primijenjene odredbe Zakona o međunarodnom privatnom pravu – 138 predmeta, a nakon njega Osnovni sud u Bijelom Polju sa 63 predmeta, Osnovni sud u Rožajama sa 46 predmeta i Osnovni sud u Podgorici sa 43 predmeta. Sa druge strane, pojedini osnovni sudovi su u veoma malom broju predmeta primijenili odredbe navedenog zakona – Osnovni sud u Beranama u 2 predmeta, Osnovni sud u Herceg Novom u 3 predmeta i Osnovni sud u Kotoru u 6 predmeta.

Posmatrano po oblastima prava, najveći broj predmeta sa međunarodnim elementom u izvještajnom periodu imali su: Osnovni sud u Rožajama 45 predmeta i Osnovni sud u Bijelom Polju 17 predmeta iz oblasti porodičnog prava; Osnovni sud u Podgorici 28 predmeta i Osnovni sud u Baru 7 predmeta iz oblasti obligacionog prava; Osnovni sud u Bijelom Polju 29 predmeta i Osnovni sud u Žabljaku 28 predmeta iz oblasti stvarnog prava; te Osnovni sud u Žabljaku 102 predmeta i Osnovni sudovi u Ulcinju i Bijelom Polju po 14 predmeta iz oblasti nasljednog prava.

Dakle, broj predmeta u kojima su u izvještajnom periodu u osnovnim sudovima primijenjene odredbe Zakona o međunarodnom privatnom pravu, a koji iznosi 404 predmeta, veći je za 48 predmeta ili 11,9% u odnosu na prethodni izvještajni period (jul 2021 – jul 2022. godine) u kojem je taj broj iznosio 356 predmeta, a broj predmeta u kojima je Privredni sud primijenio odredbe predmetnog zakona veći je nego u prethodnom izvještajnom periodu i iznosi 262 predmeta.

Takođe, u izvještajnom periodu došlo je do smanjenja broja ostavinskih predmeta u kojima su notari, kao povjerenici suda, primijenili odredbe predmetnog zakona, jer su njegove odredbe primijenjene u 118 predmeta, za razliku od prethodnog izvještajnog perioda u kojem su odredbe ovog zakona primijenjene u 127 predmeta.

Od izuzetne važnosti za pouzdanu evidenciju predmeta sa elementom inostranosti u kojima se primjenjuju odredbe Zakona o međunarodnom privatnom pravu biće novi informacioni sistem pravosuđa, koji je u pripremi, a koji će sadržati sve relevantne podatke o ovoj vrsti predmeta.

Za pravilno tumačenje i primjenu Zakona o međunarodnom privatnom pravu posebno je značajna uloga Vrhovnog suda koji je, iako u izvještajnom periodu nije zauzimao načelne pravne stavove u pogledu njegove primjene, kroz svoje odluke izrazio pravne stavove u pogledu njegovog tumačenja u konkretnim slučajevima.

Za uspješnu primjenu predmetnog zakona posebno su važne aktivnosti Centra za obuku, koji je u izvještajnom periodu nastavio sa organizovanjem kontinuiranih i inicijalnih obuka iz oblasti međunarodnog privatnog prava u građanskim stvarima za sudije, kandidate za sudije i sudske savjetnike. Značaj ovih obuka je izuzetno veliki, jer predmetni zakon uređuje vrlo složenu materiju, za čije je pravilno razumijevanje, kada su u pitanju pojedine norme, neophodno pojašnjenje eksperata sa odgovarajućim stručnim znanjem.

.

**VII Realizacija preporuka iz prethodnog perioda**

Ministarstvo pravde je u izvještajnom periodu, a u cilju realizacije preporuka iz prethodnog perioda, nastavilo sa kontinuiranim praćenjem primjene Zakona o međunarodnom privatnom pravu, kako kroz komunikaciju sa subjektima koji ga primjenjuju i organizuju obuke iz oblasti koju isti uređuje, tako i kroz izradu predmetnog Izvještaja i praćenje relevantne pravne tekovine Evropske unije za oblast međunarodnog privatnog prava. S tim u vezi, Ministarstvo pravde je u 2020. godini uz ekspertsku podršku TAIEX-a izradilo Analizu usklađenosti parničnog i izvršnog zakonodavstva Crne Gore sa pravnom tekovinom Evropske unije.

Centar za obuku je u izvještajnom periodu nastavio sa kontinuiranim i inicijalnim obukama sudija i državnih tužilaca, kandidata za sudije i državne tužioce, kao i sudskih savjetnika iz oblasti međunarodnog privatnog prava, što je, takođe, bila jedna od preporuka iz prethodnog Izvještaja.

Dakle, može se konstatovati da su sve preporuke iz prethodnog perioda uspješno realizovane.

**VIII Preporuke za naredni period**

Polazeći od nesumnjivog značaja Zakona o međunarodnom privatnom pravu i, s tim u vezi, potrebe njegovog pravilnog tumačenja i praćenja primjene, u narednom periodu potrebno je:

* Nastaviti sa praćenjem primjene Zakona o međunarodnom privatnom pravu kroz izradu godišnjih izvještaja o njegovoj primjeni
* Nastaviti sa kontinuiranim organizovanjem seminara i obuka iz oblasti međunarodnog privatnog prava
* Pratiti promjene relevantne pravne tekovine Evropske unije za oblast međunarodnog privatnog prava i, s tim u vezi, preduzimati odgovarajuće aktivnosti u pravcu usaglašavanja domaćeg zakonodavstva sa tim promjenama.